Ma en seun (2) dood gevind; twee vasArgieffoto: SAPD/Facebook Sers. Kelebogile Moleko, woordvoerder van die polisie, het gesê die vrou se vriend het haar liggaam sowel as dié van die kleuter Vrydag op die slaapkamervloer van haar huis in Boitekong aangetref. Die ma en seun is vermoedelik verwurg. Volgens Moleko was daar by die huis ingebreek en verskeie items is gesteel. “Die polisie het inligting opgevolg en later dieselfde dag twee mans in Boitekong in hegtenis geneem. Die vrou se selfoon en van die ander gesteelde items is in die verdagtes se besit gevind,” het Moleko gesê. Die verdagtes sal tereg staan op aanklagte van moord en huisbraak. Moleko kon nie onmiddellik die oorledenes se name bevestig nie en het gesê die polisie sal dit in die komende week bekendmaak.